google/wiki40b huggingface dataset:
Zámok Horšovský Týn

Zámok Horšovský Týn je zámok v historickom centre mesta Horšovský Týn. Zo severnej a západnej časti je obklopený rozsiahlym zámockým parkom v prírodne krajinárskom slohu. Na severnej a východnej strane sú hradné priekopy. Hrad a zámok sčasti stoja na skalnatom ostrohu, pod hradom sa nachádzajú rozsiahle historické pivnice vytesané v skale.

Dejiny

V neďalekom Horšove stával už v 12. storočí opevnený biskupský dvorec, ktorý asi v polovici 13. storočia prestal z fortifikačných dôvodov vyhovovať požiadavkám svojej doby. Preto bol na skalnatom ostrohu v blízkej kupeckej osade zvanej Týn (neskôr Horšovský) jedným z pražských biskupov postavený opevnený ranogotický hrad kastelového typu. Ten je dnes viditeľný v interiéroch, z ktorých je najcennejšia ranogotická kaplnka. Po husitských vojnách hrad prešiel z cirkevných rúk do rúk svetských feudálov. Ako jeden z prvých šľachtických rodov sem prišli Ronšperkovci, páni z neďalekých Poběžovic. Okolo roku 1535 toto panstvo získal od nich do svojho držania významný český rod pánov z Lobkovic.
Prvým bol Jan mladší Popel z Lobkovicz, ktorý zastával významné úrady v zemi a tešil sa priazni kráľa Ferdinanda I. V roku 1547 vznikol v meste rozsiahly požiar, ktorý sa rozšíril i na hrad a vážne ho poškodil. O tri roky neskôr dal Jan prestavať toto polorozborené sídlo na zámok v novom, vtedy modernom renesančnom slohu. V tejto podobe sa zámok dochoval až do dnes. Dedič Jana Popela, syn Vilém, bol odsúdený za účasť na Stavovskom povstaní k trestu smrti a konfiškácii majetku. V roku 1623 panstvo kúpil za nepatrnú sumu ako lacný pobielohorský konfiškát štajerský gróf Maximilian Trauttmansdorff – cisársky diplomat. Trauttmansdorffovci vlastnili zámok viac než 300 rokov až do roku 1945 kedy na základe Benešovych dekrétov správu nad ním prevzal štát. Zámok Horšovský Týn je cenný tým, že po renesančnej prestavbe v 16. storočí nebol už neskôr prestavovaný, až na drobné úpravy na zadnom nádvorí pri poslednej rekonštrukcii na konci 19. storočia.

Súčasnosť

V roku 1996 bol celý areál pre svoju nesmiernu historickú hodnotu vyhlásený za národnú kultúrnu pamiatku. Do tohto areálu patrí nielen hlavná zámocká budova, ale aj budova paláca hradného grófa a takmer štyridsať hektárový prírodne krajinársky park s Glorietom, Loretánskou kaplnkou a Vdovským domom. Dnes sa zámok radí k najviac sprístupneným pamiatkovým objektom Česku: v hlavnej sezóne ponúka návštevníkom šesť návštevných okruhov s celkovou dobou prehliadky vyše 5 hodín.
Mojsejovci

Mojsejovci bola reality šou TV Markíza. Vznikla v spolupráci televízie s manželmi Norou a Braňom Mojsejovcami. Šou spočívala najprv vo výbere vhodných kandidátov, neskôr v tom, že vybratí kandidáti - súťažiaci bývali vo vile Mojsejovcov v košickej časti Pereš.
Zvíťazil súťažiaci s prezývkou Model.
Amélie-les-Bains-Palalda

Poloha

Obec má rozlohu 29,43 km². Najvyšší bod je položený 1 424 m n. m. a najnižší bod 176 m n. m.

Obyvateľstvo

Počet obyvateľov obce je 3 695 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná trať Dakar – Niger

Výstavba

Úsek Kayes – Koulikoro bol dokončený v roku 1904 a Dakar – Kayes v roku 1924. Dôvodom výstavby bola potreba prepravy surovín do prístavu a odtiaľ do Francúzska.
Fonsommes

Poloha

Obec má rozlohu 9,6 km². Najvyšší bod je položený 131 m n. m. a najnižší bod 82 m n. m.

Obyvateľstvo

Počet obyvateľov obce je 526 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Algöver

Životopis

Ľudovú školu navštevoval v Ľuboriečke, v Balassagyarmate a v Banskej Bystrici. Študoval na slovenskom gymnáziu v Revúcej, v Martine a 1875 – 1877 v Banskej Bystrici, teológiu v Bratislave a v Halle. Do 1891 evanjelický kaplán v Čelovciach, potom farár v Závade. Publikoval v Cirkevných listoch odborné články, úvahy, glosy a polemiky. Sústavnú pozornosť venoval potrebe slovenského prekladu biblie a používaniu materinského jazyka v evanjelickej cirkvi.
Longchamp-sur-Aujon

Poloha

Obec má rozlohu 16,39 km². Najvyšší bod je položený 334 m n. m. a najnižší bod 182 m n. m.

Obyvateľstvo

Počet obyvateľov obce je 419 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Česko-slovenské národné volejbalové družstvo žien

Česko-slovenské národné volejbalové družstvo žien bolo národné družstvo žien, ktoré reprezentovalo Česko-Slovensko v medzinárodných volejbalových súťažiach, turnajoch a priateľských zápasoch. Fungovalo pod záštitou České a Slovenské federace volejbalu (ČSFV). V rokoch 1924 až 1946 niesol zväz názov Československý volleyballový a basketbalový svaz (ČVaBS, najstarší národný volejbalový zväz v Európe a druhý na svete) a v rokoch 1946 až 1990 Československý volejbalový svaz (ČSVS). Po rozdelení Česko-Slovenska v roku 1993 vznikli samostatné národné družstvá Česka a Slovenska.
Svoj posledný zápas odohralo 2. októbra 1993 proti Rusku vo finále Majstrovstiev Európy 1993, hoci v tom čase už niekoľko mesiacov fungovali samostatne národné družstvá oboch rozdelených štátov.

Úspechy

Prvý zápas na medzinárodnárodnom podujatí absolvovalo národné družstvo 27. septembra 1949 na Majstrovstvách Európy 1949 v Prahe proti Francúzsku, v ktorom zvíťazilo 3 : 0. Na turnaji nakoniec získalo striebornú medailu. Na následných majstrovstvách Európy v roku 1950 skončilo bronzové. V období 50. a 60. rokoch patrilo družstvo medzi najlepšie tímy sveta, čo potvrdilo ziskom titulu majstra Európy v roku 1955 a ďalších dvoch medailí z ME a ziskom dvoch bronzových medailí z majstrovstiev sveta. Okrem toho sa dvakrát kvalifikovalo na olympijské hry, kde však medailový úspech nedosiahlo. K úspechom pridalo v roku 1987 na majstrovstvách Európy zisk bronzu, na základe čoho bolo v ankete ocenené titulom Športovec roka ako najlepší kolektív, a v roku 1993 na poslednom turnajovom vystúpení družstva zisk striebornej medaily.
Y100

Y100 je názov americkej rozhlasovej stanice. Y100 vysiela z Miami na Floride. Rádio je možné počúvať taktiež vďaka internetovému vysielaniu na jeho domovskej stránke.
Waldmeister

Waldmeister (po slovensky marinka voňavá, alebo lipkavec marinkový) je opereta, ktorú skomponoval Johann Strauss ml. Premiéra sa konala 4. decembra 1895 v Theater an der Wien. Libreto napísal Gustav Davis.
Hudba operety je veľmi vydarená, dominujú v nej valčíky, najvýznamnejší z nich je Trau', schau', wem? (vydaný v orcherstrálnej podobe ako opus 463), veľmi pôsobivá je aj predohra.
predohra

Obsah

V letnej búrke zmokne meštianska spoločnosť a ukryje sa v starom mlyne. Vrchný rada Tymoleon prenasleduje študentov, ktorý sa išli na výlet bez povolenia. Speváčka dráždianskej opery Paulína Tymoleona „skompromituje“ tak, že už nebude mať odvahu moralizovať.
Tymoleon však už má v pláne zásnuby s dcérou miestneho starostu, Fredy. Na slávnosť prichystá starostova žena čaj z marinky (podľa ktorého dostala opereta svoj názov). Na slávnosť prichádza aj Pavlína a k Tymoleonovi sa opäť správa veľmi dôverne. Fredy, tá v skutočnosti Timoleona nemiluje, skôr sa jej páči lesník Botha. Botanik Erasmus s priateľmi vymení čaj za víno a spoločnosť sa rýchlo dostane do nálady.
Nasledujúci deň sa pod vplyvom predchádzajúceho večera Tymoleon vzdá Fredy v prospech Bothu. Sám sa začne vážne zaujímať o Pavlínu.
Piégut-Pluviers

Poloha

Obec má rozlohu 18,11 km². Najvyšší bod je položený 310 m n. m. a najnižší bod 216 m n. m.

Obyvateľstvo

Počet obyvateľov obce je 1 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tielt-Winge

Obyvateľstvo

Obec má približne 10 391 obyvateľov (2010).
Hilbertove problémy

Zoznam 23 takzvaných Hilbertových problémov predložil David Hilbert v roku 1900 v prednáške Problémy matematiky na 2. medzinárodnom kongrese matematikov v Paríži. Tieto problémy predstavovali najväčšie vtedy nevyriešené matematické problémy. Veľká časť týchto problémov je už dnes vyriešená, pričom ich riešenie významne ovplyvnilo matematiku 20. storočia.
Zutkerque

Poloha

Obec má rozlohu 16,41 km². Najvyšší bod je položený 55 m n. m. a najnižší bod 3 m n. m.

Obyvateľstvo

Počet obyvateľov obce je 1 716 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nudizmus

Nudizmus alebo naturizmus (z lat. nudus – obnažený, nahý) je hnutie, kult alebo smer, ktorý praktikuje a propaguje nahotu na vyhradených verejných miestach (najmä nudistické pláže, pláže, bazény) alebo v súkromí. Zástancovia nudizmu ho považujú za filozofiu, ktorá zdôrazňuje návrat k prírode, kvôli čomu nepoužívajú odev, alebo ho považujú za prejav slobody človeka. Taktiež môžu byť dôvodom nudizmu aj zdravotné problémy.
Najčastejšie je spájaný s plávaním alebo opaľovaním sa, ale nudisti takisto často praktikujú aj turistiku, jazdu na koni či na bicykli.

História

Novodobá história nudizmu má pôvod v Nemecku, začiatkom 20. storočia. V roku 1903 bol blízko Hamburgu otvorený Freilichtpark, prvý známy nudistický klub. K popularite nudizmu prispeli aj knihy Heinricha Pudora – Kult nahoty a Heinricha Ungewittera – Nahota.

Kempingy

Na strednom Slovensku v malej dedinke Zaježová (okr. Zvolen) už 2011 funguje prvý a jediný naturistický kemp.
Slovenskí nudisti musia teda za dovolenkami vo svojom štýle chodiť do zahraničia. V krajinách, ako sú Chorvátsko či Nemecko, je nudistických pláží i FKK kempov veľmi veľa, nájdete ich však už aj v konzervatívnejšom Grécku či Taliansku. Najbližším zahraničným rajom pre slovenských nudistov je 22 km dlhý umelý ostrov Donauinsel vo Viedni.

O nudizme

- FKK je skratka nemeckého slova Freikörperkultur - kultúra slobodného tela, ktorá označuje zariadenia a pláže pre vyznávačov naturizmu a nudizmu. Na Slovensku sú viaceré naturistické skupiny, ale ich činnosť nie je veľmi koordinovaná. Informácie nájdete na stránkach Asociácie slovenských naturistov (www.asn.sk)

Kúpaliská a akvaparky

Nudisti majú svoj vyhradený priestor aj v rámci niektorých akvaparkov.
Rolls-Royce Kestrel

Rolls-Royce Kestrel bol dvanásťvalcový vidlicový motor (s valcami zvierajúcimi uhol 60 °) Bol to vodou chladený piestový lietadlový motor so zdvihovým objemom 21,23 litra, vyrábaný počas 30. rokov 20. storočia britskou firmou Rolls-Royce Ltd.. Celkom bolo postavených 4 750 motorov Kestrel všetkých verzií.

Vznik a vývoj motora

Motor vznikol v roku 1927, kedy firma pracovala na typovej rade motorov "F" (FX, F. XI, F. XII a F. XIV - „nešťastné“ číslo XIII bolo vynechané), ktorý mal byť nástupcom motorov Rolls-Royce Falcon (tie vznikli vo verziách Falcon I až III). Ako prvý britský vodou chladený lietadlový motor mal radu valcov odliatych spoločne v jednom bloku (tzv.monoblok), na miesto do tej doby obvyklých samostatných valcov, jednotlivo opatrených navarenými chladiacimi plášťami vyrobenými z plechu. Inšpiráciou pre toto riešenie bol motor Curtiss D-12, prinesený do Británie firmou Fairey (poháňal jej letún Fairey Felix), a toto prevedenie bolo ďalej zdokonalené. U nového motora tak bolo možné oproti starším konštrukciám so samostatnými valcami zmenšiť rozostupy medzi nimi, takže nový motor s blokmi valcov odliatym z hliníkovej zliatiny bol ľahší (v bloku boli vložené tenkostenné oceľové valce, ktoré boli v priamom styku s chladiacou kvapalinou, prúdiace blokom).
Do výroby sa sprvu dostal v troch radoch, Kestrel I (pôvodne F. XI), Kestrel II (F. XII) a Kestrel III (F. XIV). Hlavným rozlišovacím prvkom týchto radov bol prevod reduktora, 1,582 u Kestrel I, 1,81 u Kestrel II a 2,105 u Kestrel III. Z radu variantov možno spomenúť aspoň preplňované rady MS a S (tie sa navzájom líšili prevodom kompresora a kompresným pomerom, rady MS mali prevod kompresora 1 ÷ 5,5 a kompresný pomer 5,50 zatiaľ čo S mali prevod 1 ÷ 10 a kompresný pomer 6, 00). Vývoj však pokračoval ďalej k verziám Kestrel IV až XII a XIV až XVI (ako vidíme číslo 13 opäť použité nebolo) a Kestrel XXX, ktoré sa vyznačovali ďalej zvýšenými výkonmi a radom drobných i väčších úprav konštrukcie.

Použitie

Tento motor poháňal okrem iného tieto letúne - Avro 604 Antelope, Blackburn Sydney, Fairey Firefly II a Fairey Firefly III, Fairey Fleetwing, Fairey Fox , Fairey Hendon, Gloster Gnatsnapper II, Handley Page Heyford, Hawker audax, Hawker Demon, Hawker Fury I a Fury II (Kestrel IIS, resp. Kestrel VI), Hawker Hardy, Hawker Hart, Hawker Hartbees, Hawker Hind, Hawker Nimrod, Hawker Osprey, Miles Master, Short Singapore II a Singapore III, Supermarine Scapa, Supermarine Southampton IV či Westland Wizard II. Tiež ale môžeme menovať, okrem iného, aj prototypy lietadiel Junkers Ju 87, Messerschmitt Bf 109 a Heinkel He 112.
Tuková bunka

Tuková bunka (adipocyt) sa vo väzive vyskytuje buď jednotlivo alebo v malých skupinách. Má schopnosť vytvárať a hromadiť tuk, a to buď v jednej veľkej vakuole (univakuolárne bunky), alebo v podobe množstva menších vakuol (multivakuolárne bunky). Univakuolárne tukové bunky vytvárajú biele tukové väzivo, ktoré predstavuje bežný typ tukového väziva väčšiny cicavcov. Multivakuolárne tukové bunky sú súčasťou hnedého tuku, ktorý sa vyskytuje hlavne u zimných spáčov a u mláďat cicavcov.
V minulosti boli považované za premenené fibroblasty, no zistilo sa, že nie všetky fibroblasty sú schopné premeny na tukové bunky. Pravdepodobne sa preto vyvíjajú z nediferencovaných buniek mezenchýmu.
Le Montat

Poloha

Obec má rozlohu 22,54 km². Najvyšší bod je položený 303 m n. m. a najnižší bod 132 m n. m.

Obyvateľstvo

Počet obyvateľov obce je 965 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hádzaná na Ázijských hrách

Hádzaná na Ázijských hrách je hádzanársky turnaj, ktorý sa koná v rámci multišportového podujatia Ázijských hier a organizuje ho Ázijská hádzanárska federácia (AHF). Do programu hier bol turnaj oficiálne zaradený na 9. ázijských hrách v roku 1982 v Naí Dillí, vtedy len v mužskej kategórii. Hádzanársky turnaj sa odvtedy koná na hrách pravidelne. Ženy mali premiéru na 11. ázijských hrách v roku 1990 v Pekingu. V mužskej i ženskej kategórii dominujú družstvá Kórejskej republiky, ktoré zvíťazili na šiestich, resp. siedmich turnajoch.
Sankalpa

Sankalpa (Sanskrit: संकल्प) je úmysel, vôľa – kontrolované myslenie na rozdiel od pojmového myslenia vikalpa. Čistý stav sankalpy znamená nemennú múdrosť a slobodu ducha.
Je to pochopenie, nápad, alebo pohnútka v srdci alebo mysli, vlastný sľub alebo odhodlanie niečo vykonať, túžba, konečný zámer alebo vôľa.
V praktickom zmysle slova, Sankalpa, znamená sústredené rozhodnutie niečo urobiť, alebo dosiahnuť. Filozoficky aj psychologicky, je to prvý praktický krok, ktorým sa zvýši citlivosť a odhodlanie mysle. Je známa ako kapacita zúžitkovať silu vôle a nástroj na sústredenie a harmonizovanie komplexného aparátu tela a mysle.

Vo Védach

Koncept Sankalpy je známy Védskym rišiom. Sandhyavandanam zahŕňa Sankalpu a Japa sankalpa je časťou tohoto rituálu. V Rig Vede, Maya znamená aj múdrosť záhadnej sile mysle (sankalpa-śakti) ktorou bohovia tvoria rozmanitosť tohto fenomenálneho sveta a znamená aj klamlivú alebo iluzórnu energiu, ktorá prináša vnímanie, ktoré môže postrádať istú časť reality.

Svetský význam

Bhavana je cítenie a tiež predstavivosť. Kalpana a Vikalpana, dve slová odvodené od slova Kalpa, znamenajú uskutočnenie, alebo generovanie vybudeného duševného alebo intelektuálneho stavu vo všeobecnosti a tvorivú predstavivosť špecificky. Tretí odvodený tvar zo slova Kalpa je Sankalpa, čiže myšlienka, zámer, odhodlanie alebo predstavivosť.
V bežnom zmysle, slovo Sankalpa znamená rozhodnutie urobiť, čiže niečo vykonať pre získanie cieľa, ako prísahu alebo záväzný sľub sebe. Sankalpa tiež znamená poňatie alebo pochopenie. Je to odhodlanie alebo túžba v mysli, ktorá predchádza všetkým činnostiam. Ma kreatívnu povahu a je nadradená obyčajným myšlienkam, pretože aktivuje telo; privádza človeka k tomu, aby urobil činnosti pre dosiahnutie cieľa. To znamená – Budem rozhodný. Budem srdečný. Môj rast je zaručený. Viem že sa dopustím omylov, ale dostanem sa z toho a budem pokračovať. To je postoj Sankalpy, bez ktorého sa nemôže urobiť žiaden pokrok. Odhodlanie sa neobjaví len tak z ničoho-nič; je to pochopenie hlboko zakorenenej túžby niečo dosiahnuť zámerne, vážne a úprimne.

Joga systém

V systéme Joga je Sankalpa predchodca akéhokoľvek odriekania. Špecifické rozhodnutie v podobe odriekania je potrebné na dosiahnutie istého motívu a dosiahnutia určitého cieľu a Sankalpa doprevádza toto pokánie. Denne praktikovanie Sankalpa mudry sa odporúča na to, aby sa rozhodnutie stalo pevné a špecifické. Telo a myseľ sú potom nabité energiou, ktorá dodáva osobe sebadôveru, rozhodnosť a motiváciu.
Ancourt

Poloha

Obec má rozlohu 12,44 km². Najvyšší bod je položený 130 m n. m. a najnižší bod 7 m n. m.

Obyvateľstvo

Počet obyvateľov obce je 721 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pieniny

Opis

Územie sa nachádza v severnej časti Spiša, nazývaného tiež Zamagurie. Pieniny zo severu vymedzuje hranica s Poľskom, na východe Ľubovnianska vrchovina, na juhu Spišsko-šarišské medzihorie a na západe Spišská Magura. Na tomto území žili v minulosti prevažne Slováci, Gorali, Rusíni, Poliaci no i Židia, Nemci a Rómovia.
Pieniny tvorí horský masív bradlového pásma a najvyšším vrchom sú Vysoké skalky, dosahujúce 1 050 m n. m.. Na území Slovenska sú výškovo a turisticky zaujímavé vrcholy Vysoká (1 013 m n. m.), Vrchriečky (966 m n. m.), Kýčera (954 m n. m.), Fakľovka (934 m n. m.), Šľachovky (899 m n. m.), Plašná (889 m n. m.), Rabštín (842 m n. m.) a Holica (828 m n. m.), na poľskej strane sú najatraktívnejšie Sokolica (747 m n. m.) a Tri Koruny (poľsky: Trzy korony (982 m n. m.)). Turisticky atraktívne sú vápencové bralá Haligovských skál a okolie Červeného kláštora.

Geologická stavba

Z geologického hľadiska sú Pieniny súčasťou karpatského bradlového pásma, ktoré predstavuje komplikovanú zónu na rozhraní flyšového pásma a Vnútrorných (Centrálnych) Západných Karpát. Vystupuje tu hlavne púchovské a jarmutské súvrstvie. Jednotlivé vápencové bradlá, napr. pri Haligovciach tvorí tzv. haligovecká sukcesia: sled spodnojurského až spodnokriedového veku budovaný krinoidovými a mikritickými vápencemi jurského veku a spodnokriedovými slienitými vápencami (tzv. pieninské súvrstvie). Vo vápencových častiach v Haligovských skalách sa vytvorili formy krasového reliéfu vo verejne neprístupných jaskyniach – Aksamitka, Zbojnícka jaskyňa, Jazvečia jaskyňa, Kozia jaskyňa a Medvedie diery.

Chránené územia v Pieninách

Na časti územia Pienin sú vyhlásené národné parky. V Poľsku je to Pieninski Park Narodowy (PPN) a na Slovensku Pieninský národný park (PIENAP). Na západe, v Poľsku, národný park začína Zelenými skalkami nad vodnou plochou čorštýnskej priehrady a pokračuje hradným bradlom Čorštýn ďalej na východ, cez Macelovú horu, Novú horu, Tri Koruny, Sokolicu a končí bralom Bystrík, na pravej strane Dunajca, na začiatku Malých Pienin. Na slovenskej strane národný park začína Hôrkou a Uhliskami nad Červený Kláštorom a pokračuje Kláštornou horou, Plašnou s Haligovskými skalami, Holicou a Malými Pieninami na východ ku kóte Vrchličky na ktorej územie národného parku končí.
V minulosti boli na území národného parku maloplošné chránené územia ale od roku 2004 ich nahradila zonácia národného parku a v súčasnosti má Pieninský národný park štyri zóny. Zónu A s piatym stupňom ochrany, zónu B so štvrtým stupňom ochrany, zónu C s tretím stupňom ochrany a zónu D, ktorú tvoria intravilány a rozvojové územia obcí Červený Kláštor, Haligovce a Lesnica, s druhým stupňom ochrany.

Flóra

Pôvodnými lesmi boli prevažne bukové, jedľové a kvetnaté lesy, v dolinách Dunajca sa však zachovali podhorské lužné lesy.

Fauna

Zo živočíchov tu môžeme nájsť rysa ostrovida (Lynx lynx) či jastraba veľkého (Accipiter gentilis), v riekach dokonca raka riečneho (Astacus astacus)
Andrej Martin Júny

Životopis

Študoval na gymnáziu v Levoči, do roku 1925 na vojenskej akadémii v Hraniciach na Morave, 1926 na delostreleckom aplikačnom kurze v Olomouci. Dôstojník čs. armády, neskôr žandársky dôstojník na viacerých miestach Slov., 1943 – 1944 oblastný veliteľ žandárstva v Banskej Bystrici. Účastník protifašistického odboja a SNP. Po ústupe SNP do hôr príslušník žandárskej spravodajskej partizánskej skupiny. Po oslobodení funkcionár Hlavného veliteľstva ZNB na Slovensku, referent civilnej a požiarnej ochrany Povereníctva vnútra v Bratislave (1948 – 1950).
Debernícky potok

Prameň

Preteká Myjavskou pahorkatinou, pramení na juhovýchodnom svahu vrchu Starý hrad (454,6 m n. m.), v lokalite Krížnická úboč, v nadmorskej výške približne 350 m n. m.
Pot (tekutina)

Pot (lat. sudor, hidros) je tekutina produkovaná v potných žľažách.
Pot obsahuje cca. 98% vody, zvyšok tvoria NaCl (chlorid sodný), močovina, kreatinín, kyselina mliečna a močová, amoniak a mastné kyseliny. Má hustotu okolo 1002-1010 kg/m³ a za fyziologických okolností sa denne vylúči 1l potu. V dôsledku tvorby potu je koža vláčna a stále vlhká, pot sa neustále odparuje. Veľké potné žľazy majú zvláštnu stavbu a niektoré z nich vylučujú látky, ktoré sa od potu značne odlišujú a majú veľký obsah aromatických látok, Sú hlavnou príčinou špecifického zápachu človeka.
Monclar (Gers)

Poloha

Obec má rozlohu 10,12 km². Najvyšší bod je položený 149 m n. m. a najnižší bod 92 m n. m.

Obyvateľstvo

Počet obyvateľov obce je 194 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gagnac-sur-Cère

Poloha

Obec má rozlohu 12,83 km². Najvyšší bod je položený 412 m n. m. a najnižší bod 138 m n. m.

Obyvateľstvo

Počet obyvateľov obce je 733 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vogüé

Poloha

Vogüé má rozlohu 11,72 km². Najvyšší bod je položený 342 m n. m. a najnižší bod 140 m n. m.

Obyvateľstvo

Vogüé má 917 obyvateľov (2009).
Graf vývoja obyvateľstva:
Zdroje: INSEE
Silvareccio

Poloha

Obec má rozlohu 4,82 km². Najvyšší bod je položený 1 218 m n. m. a najnižší bod 394 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yerville (obec)

Poloha

Obec má rozlohu 10,42 km². Najvyšší bod je položený 174 m n. m. a najnižší bod 148 m n. m.

Obyvateľstvo

Počet obyvateľov obce je 2 372 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Níreďházska eparchia

História

Eparchia bola založená pápežom Františkom 20. marca 2015 apoštolskou konštitúciou In hac suprema pri reorganizácii gréckokatolíckej cirkvi v Maďarsku a vytváraní metropolie. Za prvého správcu - apoštolského administrátora, bol vymenovaný miškovecký eparcha Atanáz Orosz. Eparchia vznikla na vtedajšom území Hajdúdorožskej archieparchie, pričom farnosti ako aj kňazi, ktorí spravovali dané farnosti, prešli pod správu novej eparchie.

Súčasnosť

Územie eparchie sa zhoduje s administratívnou jednotkou Sabolčsko-satmársko-berežskou župou. Na území eparchie sa nachádza významné gréckokatolícke pútnické miesto Máriapócs, v ktorom sa nachádza kópia ikony, ktorá slzila v 17. storočí.
WISHES

WISHES (skratka z Web-based Information Service for Higher Education Students) je internetový informačný servis pre vysokoškolských študentov. Projekt podporuje deväť európskych inštitúcií. Cieľom projektu je pomocou internetového portálu podporovať zahraničné pracovné a študijné príležitosti. Portál, ktorý bol navrhnutý na základe výskumu prevedeného medzi 4 000 študentmi centralizuje profily vysokoškolských inštitúcií a budúcich zamestnáváteľov podľa Bolonských a Lisabonských zmlúv. Ďalej WISHES spája študentov a univerzity, ktoré sú súčasťou programu Erasmus Mundus Action 4.
Do projektu je v súčasnosti zapojených viac než 100 vysokoškolských vzdelávacích inštitúcií, európske asociácie a Európska komisia. WISHES ponúka bezplatné služby trom hlavným cieľovým skupinám: Študentom, vysokoškolským vzdelávacím inštitúciám a firmám.
Glonville

Poloha

Obec má rozlohu 18,58 km². Najvyšší bod je položený 353 m n. m. a najnižší bod 251 m n. m.

Obyvateľstvo

Počet obyvateľov obce je 347 (2011).
Nasledujúci graf zobrazuje vývoj počtu obyvateľov v obci.
Zdroje: INSEE